Адискуссиатә клуб
Адискуссиатә клуб – аригьы Аконгресс иаԥнаҵаз амеханизмқәа ируакуп, уи ихадароу хырхарҭақәас иҟоуп: аԥсуа бызшәеи, аԥсуа-абаза милаҭ рҭоурыхтә-культуратә ҭынхеи реиқәырахара, рырҿиара; хатәы бызшәала иҩу алитература аларҵәара; аԥсуа ҭҵаарадырра адгылара аҭара; аекологиеи иааҳакәыршоу аԥсабареи рыхьчара.
Аклуб иахьатәи аусура хықәкыс иамоуп – Аԥсуареи абиԥарақәа реимадареи: итрадициатәу ауаҩышәаратә-етикатә кодекс Аԥсуара аиқәырхара аԥсуа-абаза жәлар рҭоурыхтә-культуратә ҭынхак аҳасабала. Аекспертцәа алархәны имҩаԥысыз аилацәажәарақәа раамышьҭахь, хәыц-хәыц еиҿыршәшәаны изхәаԥшыз, нас иалхыз апроектқәа ишьақәырӷәӷәоу аформат ала ақьаад ианҵахоит, харџьс иаҭаххо, рынагӡашьа аплани нацҵаны. Агуманитартә ҵакы змоу адискуссиақәа ирылахәуп еиуеиԥшым атәылақәа рҟынтә аекспертцәа.
Адунеизегьтәи аԥсуа-абаза конгресс Адискуссиатә клуб аусуратә еилатәарақәа шымҩаԥысыц имҩаԥысуеит ааԥхьара змоу аекспертцәа алархәны. Уажә ииасыз аилатәара темас иаман «Абаза жәлар рмилаҭтә музыка: иацы, иахьа, уаҵәы».
Адунеизегьтәи аԥсуа-абаза конгресс аҟны иаԥҵоу Адискуссиатә клуб аекспертцәеи алахәцәеи аԥсуа-абаза жәлар рытрадициатә ҟазара аиқәырхара атема иалацәажәеит изаамҭанытәиу реилатәараҿы. Иара абжьааԥнеиԥш АААК апресс-центр аҟны имҩаԥысит.
Адунеизегьтәи аԥсуа-абаза конгресс изаамҭанытәиу аилатәараҿы ирылацәажәеит иахьатәи адунеи аҿы аԥсуааи абазақәеи рмилаҭ хдырра аҽеиҭакра амзызқәеи ахҟьа-ԥҟьақәеи.
Адунеизегьтәи аԥсуа-абаза конгресс Адискуссиатә клуб аекспертцәеи алахәцәеи аԥсуа-абаза жәлар рмилаҭтә хдырра аиқәырхашьа аформақәа ирылацәажәеит Аконгресс апресс-центр аҟны имҩаԥысыз изаамҭанытәиу аиԥылараҿы.
Адунеизегьтәи аԥсуа-абаза конгресс ирҿыцу Адискуссиатә клуб аҩбатәи аилатәара мҩаԥысит «Аԥсуареи абиԥарақәа реимадареи» ахырхарҭала.
Адунеизегьтәи аԥсуа-абаза конгресс Адискуссиатә клуб аиҭарҿыцра ашьҭахь раԥхьатәи аилатәара мҩаԥысит «Аԥсуареи абиԥарақәа реимадареи» ахырхарҭала.
Адунеизегьтәи аԥсуа-абаза конгресс Адискуссиатә клуб аусураҿы ихыркәшахеит актәи аетап – аекологиа аганахьала аекспертцәа рԥыларақәа, уажәшьҭа аклуб алахәцәа апроектқәа рылацәажәарахь ииасуеит.